# Kategooriad

Kategooriate kaardil näeb kõigi olemasolevate kategooriate kokkuvõtet, mille all leidub tehinguid. Kategooriad on jagatud tuludeks ja kuludeks ning iga kategooria juures on ära toodud bilanss.

## Kategooria loomine

Uue kategooria loomiseks vali menüükäsk Kategooria Uus kategooria või vali kategooriavaate puus ülemkonto, tee sellel paremklõps ja vali Uus kategooria. Mõlemal juhul avaneb uue kategooria loomise nõustaja. Sisesta uue kategooria nimi ja vali vääring, kui vaikimisi antu pole õige. Kontrolli kaardil Hierarhia, et valitud oleks vajalik ülemkonto. Kaardil Maksud leiab märkekasti, millega saab lubada käibemaksu toetuse, samuti märkekasti, mis võimaldab kaasata kategooria teatavatesse maksudega seotud aruannetesse.

Kirjuta kategooria nimi, vajalikud märkused ja klõpsa uue kategooria salvestamiseks nupule OK. Kontode täishierarhia loomiseks eralda nimed kooloniga(:), näiteks Arved:Auto:Bensiin.

## Kategooria muutmine

Kategooria muutmiseks tee kategooria nimel paremklõps ja vali Muuda kategooriat. Ilmub kolme kaardiga aken: Üldine, Hierarhia ja Maksud.

Kaardil Üldine saab muuta kategooria nime ja kõiki märkusi, mida sisestasid kategooria loomisel.

Kaardil Hierarhia saab muuta ülemkategooriat. Selleks tuleb lihtsalt kategooriate hierarhias klõpsata mõnele muule kategooriale. &kappname; varasemates versioonides sai ülemkategooriat muuta lohistades. See võimalus tuleb kunagi tagasi, aga alles siis, kui &kappname; üleviimine &kde; Frameworksi peale on lõpule viidud.

Kaardil Maksud saab omistada või muuta käibemaksu kategooriat või muuta automaatset käibemaksu omistamist. Samuti saab siin määrata, kas kategooria kaasatakse teatavatesse maksudega seotud aruannetesse.

&Thomas.Baumgart; &Thomas.Baumgart.mail;

## Käibemaksu toetus

Kulude/tulude kategooria saab muuta käibemaksu kategooriaks, mis tähendab, et see saab kõik alltehingud, mis tegelikult moodustavad käibemaksu maksed valitsusele. Samuti saab sisestada konkreetse protsendi.

Kategooriatele saab omistada käibemaksu kategooria, mis lubab &kappname;l jagada kategooria tehingud kaheks: üks osa läheb kategooria ja teine käibemaksu alla. Sõltuvalt sellest, kas määratud on kogu- või puhassumma, hinnatakse tehingu puhul sisestatud summat kogu- või puhassummaks.

Näide: Saksamaal kehtib kolm käibemaksumäära (0%, 7% ja 19%). Nii on mul peakategooria "Makstud käibemaks" ja kolm alamkategooriat, üks iga maksumäära jaoks. Ma olen need loonud nii tulude kui ka kulude poolele, nii et kategooriaid on kokku kaheksa. Kaupade korral, mida ma ostan, valin ühe mainitud kategooriaist "käibemaksu kategooriaks".

Kui ma ostan mõne kauba, sisestan ma need tehingusse. Oletame, et valisin kogusumma sisestamise, nii et kui sisestan kategooria ja koguse, saab &kappname; aru, et siin on tegemist käibemaksuga ja arvutab käibemaksu välja, loob teise alamtehingu käibemaksu konto ja kogusega ning vähendab kategooria alla jäävat kogust.

Sama kehtib tulukategooriate kohta, ainult vastupidi. Loodetavasti on see mõistetav.

## Kategooria kustutamine

Kategooria kustutamiseks vali see puus, tee paremklõps hüpikmenüü avamiseks ja vali Kustuta. Kui kategooriale on omistatud mingeid tehinguid, ilmub hüpikdialoog, mis lubab liigutada need teise ülemkategooria alla. Kui üritad kustutada ülemkategooriat, võimaldab dialoog määrata, kas liigutada alamkategooriad ühe astme võrra üles või kustutada korraga nad kõik.