# Eelarved

## Mis on eelarve?

Eelarve on kindla perioodi eeldatava tulu ja kulu liigendatud nimekiri.

&kappname; eelarvetööriist võimaldab luua aastaeelarveid. Ühe aasta kohta võib luua ka mitu eelarvet. Igakuise eelarve väärtuse saab määrata kõigile olemasolevatele tulu- ja kulukategooriatele. Sõltuvalt perioodist saab väärtusi määrata kolmel viisil:

Igakuine

- (Vaikimisi) konkreetse väärtuse määramine, mida rakendatakse eelarves igale kuule

Iga-aastane

- Konkreetse väärtuse määramine, mis jagatakse võrdselt eelarve kõigi kuude vahel

Individuaalne

- Igale kuule eraldi väärtuse määramine

  Seda on mõtet kasutada juhul, kui tulud ja kulud jagunevad aasta lõikes ebaühtlaselt.

&kappname; pakub väga mitmesuguseid aruandeid, mis võrdlevad tegelikku tulu ja kulu eelarvesse sisestatuga. Neid kirjeldatakse lähemalt ühes teises osas.

## Sinu eelarved

Eelarveid saab näha, kui klõpsata &kappname; aknas vasakul asuval liikumispaneelil vastavale ikoonile.

Eelarveaknas on kaks põhiosa, mida kirjeldatakse üksikasjalikumalt allpool. Vasakul asub loodud eelarvete nimekiri. Selle kohal on nupud eelarvete loomiseks, nime muutmiseks ja kustutamiseks. Parem pool jaguneb kolmeks osaks. Üleval on kontode nimekiri. All näeb koguseid, mis on omistatud üleval kontode nimekirjas valitud kategooriale. Nende vahel asuvad mõned eelarvete haldamiseks mõeldud juhtelemendid.

### Eelarvete loomine, nime muutmine ja kustutamine

Selles eelarvevaate osas on näha eelarvete nimekiri aktiivse &kappname; faili põhjal. Kui ühtegi eelarvet pole loodud, on nimekiri tühi. Eelarvete nimekirjal on kaks veergu:

Nimi

- Eelarve nimi

Aasta

- Eelarve rahandusaasta. Pane tähele, et rahandusaasta alguskuu ja -kuupäeva saab määrata &kappname; seadistustedialoogis.

Paremal näeb valitud eelarve väärtusi. Mõne muu eelarve valimiseks klõpsa nimekirjas selle nimel. Kui nimekiri on parajasti fookuses, saab teist eelarvet valida ka nooleklahvidega Üles ja Alla. Kui oled eelarves muudatusi teinud ja valid mõne muu eelarve, pärib &kappname;, kas soovid muudatused salvestada või unustada.

Eelarvete nimekirja kohal on kolm nuppu:

Uus

- Uue tühja eelarve loomine. Uue eelarve vaikimisi nimi on "Eelarve <aasta>, kus <aasta> on parajasti kehtiv rahandusaasta.

Muuda nime

- Valitud eelarve nime muutmine

  Eelarve nime saab muuta ka selle nimel nimekirjas topeltklõpsu tehes.

Kustuta

- Valitud eelarve kustutamine

Lisavõimalusi leiab eelarvel paremklõpsu tehes ilmuvast kontekstimenüüst.

Uus eelarve

- Uue tühja eelarve loomine

Muuda eelarve nime

- Valitud eelarve nime muutmine

Muuda eelarveaastat

- Avab akna, kus saab valida eelarvele mõne muu rahandusaasta

Kustuta eelarve

- Valitud eelarve kustutamine

Kopeeri eelarve

- Loob valitud eelarvest koopia. Uue eelarve nimeks saab "<eelarve> koopia", kus <eelarve> on kopeeritud eelarve nimi.

Eelarve ennustuse põhjal

- Täidab eelarve kogused &kappname; ennustuse väärtustest leitud andmete põhjal. Täpsemalt vaata selle kohta osa Ennustused.

### Kontode nimekiri

Kontode nimekirjas on näha tulu- ja kulukategooriad (nagu teada, käsitleb &kappname; kategooriaid spetsiaalse kontotüübina). Nagu mujal &kappname;s on nimekiri esitatud puukujulisena. Nimekirja saab avada ja kokku kerida, et vastavalt näidata või peita kategooriate alamkategooriad. Kontode nimekirjal on mitu veergu:

Konto

- Konto (kategooria) nimi

Tüüp

- Kategooria tüüp (tulu või kulu)

Kogubilanss

- Konto kehtiv bilanss. See on kategooriate puhul tühi, kui just kategooria ei ole määratletud välisvääringus. Sel juhul näitab kogubilanss kategooria väärtust määratud vääringus.

Koguväärtus

- Eelarve aastane koguväärtus. Kui kategoorial on alamkategooriaid ja nende loend on kokku keritud, kujutab näidatav väärtus endast kategooria ja kõigi selle alamkategooriate väärtuste summat. Kui kategooria on määratletud välisvääringus, näidatakse koguväärtust baasvääringus.

Kontode nimekirja all paikneb mitu juhtelementi. Uuendamis- ja lähtestamisnuppu kirjeldatakse allpool. Kokku- ja lahtirullimisnupud vastavalt kerivad kokku või lahti kogu kontode nimekirja.

Kontode nimekirja saab filtreerida kahel viisil. Kui märkida kastike "Kasutamata kategooriate peitmine", peidetakse kõik kategooriad, mille puhul pole ei kategooriale ega ühelegi selle alamkategooriale väärtust omistatud. Sellest paremal asub pealdiseta tekstikast. Kui sinna midagi kirjutada, näidatakse ainult kategooriaid, mis vastavad kirjutatule, aga siiski ka nende ülemkategooriaid.

Pane tähele, et nii kastikese "Kasutamata eelarvekategooriate peitmine" märkimine kui ka väärtuste filtreerimine muudab usutavasti kategooriate vaadet. Võib tekkida vajadus nimekiri uuesti lahti kerida, et näha kõiki kategooriaid, mida kehtivate seadistuste alusel peaks nägema.

### Jaotus

Jaotuste alas näeb kontode nimekirjas valitud kategooria väärtusi.

Konto

- Valitud kategooria nimi. Kui selleks on alamkategooria, näidatakse täisnime kujul Kategooria:Alamkategooria.

Kokku

- Kategooriale omistatud aasta koguväärtus.

Kaasa arvatud allkontod

- Kui see on märgitud, näitab aruanne kategooriasse kuuluvate alamkategooriate tegelikku tulu või kulu ainult alamkategooria oma asemel.

  Kui alamkategoorial on eelarves määratud väärtus, näidatakse alamkategooria tulu ja kulu.

  Kui kontode nimekirjas valitud kategoorial on alamkategooriad kokku rullitud, siis ehkki selle koguväärus näitab kõigi alamkategooriate koguväärtust, võivad kogused jaotuste alas näidata endiselt 0, kui just kastike pole märgitud või kogust ei ole otseselt omistatud kategooriale.

  Üldiselt võiks kas kastikese märkida ja omistada väärtused kategooriale, mitte selle alamkategooriatele, või siis jätta kastike märkimata ja omistada väärtused alamkategooriatele, mitte aga kategooriale. Kui mõnele alamkategooriale on omistatud väärtus ning kastike on märgitud, siis arvestatakse neid ka kategooria sisse.

Puhasta

- Puhastamisnupp lähtestab eelarve kategooria väärtuse või väärtused nulli peale.

Periood

- Perioodi raadionupud lubavad valida perioodi, mille kohta väärtus kehtib.

  Igakuine

- Sisestatakse üks väärtus, määrates koguse kuu kohta. See on vaikevalik.

Iga-aastane

- Sisestatakse üks väärtus, määrates koguse aasta kohta.

Individuaalne

- Väärtused määratakse iga kalendrikuu kohta. Seda on mõtet kasutada, kui tulud ja kulud jagunevad aasta lõikes ebaühtlaselt.

Kui väärtus või väärtused on juba määratud ning muudad perioodi, pärib &kappname;, kas kasutada kehtivat aasta koguväärtust uute väärtuste omistamisel.

### Uuendamine ja lähtestamine

Jõudluse huvides ei salvestata eelarvesse tehtud muudatusi otsekohe. Selle asemel tuleb need esmalt salvestada uuendamisnupu ja seejärel juba püsivalt &kappname; üldise salvestamise abil.

Eelarve väärtuste muutmisel, muutuvad aktiivseks ka uuendamis- ja lähtestamisnupp. Eelarvesse võib teha mitmeid muutusi. Uuendamisnupule klõpsamine salvestab muudatused ning muudab uuendamis- ja lähtestamisnupu taas mitteaktiivseks.

&kappname; üldine salvestamine salvestab ainult muudatused, mis on salvestatud uuendamisnupu abil. Niisiis, kui oled eelarvet muutnud, aga ei ole veel uuendamisnupule klõpsanud, siis ei mõjuta &kappname; üldine salvestamine muudetud eelarvet ning ka uuendamis- ja lähtestamisnupp on jätkuvalt aktiivsed.

Lähtestamine tühistab kõik muudatused, mida oled eelarvesse teinud pärast viimast uuendamist, ning muudab uuendamis. ja lähtestamisnupu mitteaktiivseks.

Muudatusi, mis on salvestatud uuendamisnupu abil, aga mida ei ole veel salvestatud &kappname; üldise salvestamisega, saab lähtestada ainult &kappname; faili uuesti laadides.

## Eelarvearuanded

&kappname; pakub mitmesuguseid aruandeid võrdlemaks tegelikku tulu ja kulu eelarvega. Need leiab aruandevaates jaotise "Eelarve" all. Eelarvearuandeid on kaht laadi:

Ainult eelarve

- Need aruanded näitavad eelarve väärtusi.

  Kuueelarve

- Eelarve kuuväärtuste näitamine.

Aastaeelarve

- Eelarve kuuväärtuste näitamine koos aasta kogusummaga.

Eelarve ja tegelikkus

- Need aruanded võrdlevad eelarve väärtusi tegeliku tulu ja kuluga. Igas eelarvearuandes leiab veerud Eelarve, Tegelik ja Erinevus. Aruanded erinevad kuvatava perioodi poolest.

  Eelarveline ja tegelik käesoleval aastal

- Aasta algusest tänaseni.

Eelarveline ja tegelik käesoleval aastal (kuni käesoleva kuuni)

- Aasta algusest kuni eelmise kuu viimase päevani.

Igakuine eelarveline ja tegelik

- Aasta algusest kuni käesoleva kuu viimase päevani.

Iga-aastane eelarveline ja tegelik

- 1. jaanuarist 31. detsembrini.

Iga-aastane eelarveline ja tegelik (diagramm)

- Sama, mis eelmine, aga vaikimisi näidatakse diagrammi.

Need aruanded on baasiks, millele luua kohandatud aruandeid, milles muu hulgas saab muuta ajavahemikku ja eelarvet.