# Kontod

## Kontovaade

Kontovaade näitab kõigi kontode kokkuvõtet. Kontokategooriaid on kokku neli: vara, kohustis, tulu ja kulu. Tüüpilised varakontod on pangakonto, sularaha ja investeeringud, tüüpilised kohustiskontod aga krediitkaardid ja laenud.

Kontodel on kaks vaadet: nimekiri või ikoonid, mida saab valida vaate ülaosas vastavale kaardile klõpsates.

Nimekirjavaates on kontod rühmitatud nelja pealdise alla: vara, kohustis, tulu ja kulu. Nimekirjavaade näitab iga konto nime ja bilanssi või väärtust. Kulude ja tulude all tuuakse ära kategooriad, mille alla tehingud on liigitatud, ning see on sarnane kategooriate vaatega. Tulu- ja kulukontode valikuid ja omadusi kirjeldatakse üksikasjalikult peatükis Kategooriad. Käesolevas peatükis keskendutakse vara- ja kohustiskontode üksikasjadele.

Ikoonivaates näitatakse vara- ja kohustiskontosid ikoonidega, mis viitavad kontotüübile. &kappname; seab algselt ikoonid tähestikulisse järjekorda, kuid neid võib hiirega lohistada sinna, kuhu meeldib. Pane siiski tähele, et ikooni liigutamine ei pane veel &kappname; arvama, et muudetud on ka andmeid. See tähendab, et pead veel midagi tegema, näiteks avama konto või tehingu muutmise dialoogi ning kas või midagi muutmata selles OK klõpsama, et &kappname; võimaldaks sul faili salvestada. Salvestatud fail sisaldab seejärel ka ikooni uut asukohta.

## Konto loomine

MÄRKUS: enne seda, kui saab luua konto, peab olema avatud fail. Kui sul pole faili, tuleb luua uus fail.

Uue konto loomiseks vali kas menüükäsk Konto Uus konto... või tööriistariba ikoon Uus.

Teine võimalus kontot luua on kasutada kontovaadet: klõpsa vaatevalijas kontode ikoonide, tee seejärel paremal vaates varade ikoonil paremklõps ja vali kontekstimenüüst Uus konto... Varade all on kõik kontod, millel on vara. Varadest ja muudest kontotüüpidest tuleb käsiraamatus üksikasjalikumalt juttu edaspidi.

### Rahaasutuse (panga) nimi

Kontonõustaja

Esimese asjana tuleb kontole valida rahaasutus. Kui tegu on sellise rahaasutuse kontoga, mis on juba loodud, saad rahaasutuse valida rippmenüüst. Kui soovid luua uut rahaasutust, klõpsa nupule Uus rahaasutus. See avab uue rahaasutuse dialoogi, mida kirjeldati eelmises osas. Kui tegu ei ole pangakontoga või kui sa ei soovi kasutada internetipangandust, ei ole rahaasutust vaja määrata.

Kontonumbrit ja IBAN-i &kappname; praegu ei kasuta. Need väljad võib jätta tühjaks ja täita vajadusel korral hiljem - nõutavad on need ainult internetipanganduse tarbeks.

Jätkamiseks klõpsa nupule Edasi.

### Konto

Kontonõustaja

Siin saab paika panna kontotüübi.

Kõigepealt kirjuta konto nimi. Seda kasutatakse konto tuvastamiseks.

Seejärel vali rippmenüüst konto tüüp.

Arvelduskonto

- Tavaline arvelduskonto, nagu neid pakuvad kõik pangad ja krediidiühistud.

Hoiukonto

- Tavaline hoiukonto, nagu neid pakuvad kõik pangad ja krediidiühistud.

Krediitkaart

- Konto, mis tähistab sinu krediitkaarti.

Sularaha

- Üldotstarbeline konto, mida tavaliselt kasutatakse konto jaoks, mis ei asu pangas, näiteks sularaha jaoks sinu taskus või rahakotis.

Laen

- Konto nii välja laenatud kui ka ise laenuks saadud raha haldamiseks. Laenukonto korral arvestab &kappname; automaatselt intressimakseid, et aidata sul silma peal hoida laenu järelejäänud põhisummal. Intressita laenude korral võib kasutada nii allpool tutvustavaid vara või kohustise tüüpe sõltuvalt sellest, kas laenad raha välja või võtad laenu.

Investeering

- Konto investeeringute, näiteks aktsiate või investeerimisfondide osakute haldamiseks.

Vara

- Konto sellise vara haldamiseks, mis ei mahu ühegi eespool toodud tüübi alla.

Kohustis

- Konto kohustiste, näiteks laenuks võetud raha või tulevaste väljaminekute haldamiseks. Kui selle juures tuleb arvestada ka intresse, tasuks pigem valida eespool tutvustatud laenukonto tüüp.

Järgmisest rippmenüüst saab valida konto puhul kasutatava vääringu.

Seejärel tuleb kirjutada konto avamise kuupäev või valida see paremal asuvat ikooni tarvitades kalendrist.

Viimaks tuleb kirjutada konto algsaldo. Kui tegu on olemasoleva pangakontoga, leiab selle konto väljavõttelt. Kui tegu on uue kontoga, võib algsaldo olla ka null.

Kastikese Eelistatud konto märkimine võimaldab sellele kontole eelistatud ligipääsu mõningates &kappname; dialoogides ja vaadetes.

Jätkamiseks klõpsa nupule Edasi.

### Krediitkaardi kontod

Krediitkaardikontot luues on sul võimalik lasta &kappname;l luua ka planeeritud tehingud.

Kontonõustaja

Kui soovid selliste tehingute loomist, märgi kindlasti ära vastav kastike ja sisesta vajalik teave.

Jätkamiseks klõpsa nupule Edasi.

### Investeerimiskontod

Investeerimiskonto korral on sul võimalik luua ka sellega seotud vahendustehingute konto. Täpsemalt kõneldakse sellest osas Investeeringud.

Kontonõustaja

### Laenukontod

Laenukontod on spetsiaalsed kontod, mis aitavad hallata intresside ja planeeritud tagasimaksetega laene. Andes &kappname;le vajaliku teabe laenu kohta, võib &kappname; hoida silma peal intressimaksetel ja laenu põhisumma jäägil.

Kontonõustaja

Üksikasjade lehel saab sisestada üldise info laenu kohta.

Kõigepealt vali, kas võtad või annad laenu. Kui võtad laenu, siis näidatakse laenukontot kohustiste all. Kui annad laenu, siis näidatakse laenukontot varade all.

Seejärel vali laenu maksesaaja või maksja. Nagu ikka, kui nime ei esine veel maksesaajate nimekirjas, kirjuta see ise siia ning &kappname; võtab selle teatavaks.

Järgmised kolm elementi puudutavad laene, mille puhul on juba makseid tehtud. Kui valid "Kas oled juba teinud/saanud makseid?" all Jah, saad valida, kas soovid üles tähendada kõik maksed või ainult käesoleva aasta algusest. Viimasel juhul palutakse sul sisestada hetkebilanss.

Seejärel saab valida, kui sageli makseid teha ja kui sageli arvestatakse liitintressi. Liitintressi arvutamisel liidetakse intress võlgu olevale laenusummale, nii et kui intressi järgmine kord arvutatakse, on see juba suurem. Levinud on liitintressi arvestada sama sagedusega, nagu tehakse makseid.

Nüüd tuleb sisestada kuupäev, mil tehakse esimene makse.

Lõpuks tuleb sisestada teave selle kohta, kuidas muutub intressimäär. Kui laen on võetud fikseeritud intressimääraga, ei ole vaja midagi teha. Kui aga intressimäär on muutuv, tuleb valida "Intressimäära tüübi" all Muutuv ning seejärel ajavahemik, mille järel intressimäär muutub, ja kuupäev, mil tuleb järgmine intressimäära muutumine. &kappname; palub sul intressimäära uuendada, kui see päev kätte jõuab.

Kontonõustaja

Maksete leheküljel tuleb sisestada laenu maksete ja intressi suurus.

Kõigepealt vali, kas intressimäär arvutatakse makse saamisel või makse tähtajal. Kui sa seda ei tea, võid jätta kehtima vaikeväärtuse.

Seejärel sisesta järgmised väärtused:

Laenu kogus

- Laenu suurus.

Intressimäär

- Laenu aastane intressimäär.

Kestus

- Laenu kestus. Kirjuta arv ja vali ühikuks kas kuud või aastad.

Makse (põhisumma ja intress)

- Iga laenumakse suurus. See koosneb põhiosa tagasimaksest ja intressist.

Suur lõppmakse

- Lisamakse laenutähtaja lõpul laenu järelejäänud põhiosa tagasimaksmiseks. Ilma intressita laenu puhul on see enamasti null. Intressiga laenu puhul võrdub see laenusummaga.

Lõpuks kasuta nuppu Arvuta, et kontrollida üle sisestatud väärtused. Sa pead olema sisestanud kõik väärtused, puududa võib ainult üks. Kui puudu on kaks või rohkem väärtust, ei saa nuppu kasutada, sest sel juhul ei ole võimalik kontrollida sisestatud väärtuste kokkusobivust. Sel juhul ei saa sa ka kasutada &kappname; laenukonto võimalusi ning pead tarvitama kohustis- või varakontot ja oma laenu käsitsi jälgima.

Kui jätad sisestamata ühe väärtuse, püüab &kappname; selle sinu eest välja arvutada. Kui oled sisestanud kõik väärtused, kontrollib &kappname; nende kokkusobivust. &kappname; ei hakka muutma ühtegi muud väärtust peale "suure lõppmakse", mida võidakse pisut kohendada ümardamise huvides. Kui väärtused omavahel kokku ei sobi või &kappname; ei suuda puuduvat väärtust välja arvutada, annab &kappname; sellest teada, et saaksid võimalikud vead parandada ja arvutamise uuesti ette võtta.

Kui väärtused sobivad kokku, saab kasutada ka nuppu Edasi ja liikuda järgmisele leheküljele.

Kontonõustaja

Teenustasude leheküljel saab sisestada kõikvõimalikud teenustasud, mis lisanduvad laenumaksetele.

Kui laenuga kaasneb mis tahes lisatasusid, klõpsa nupule Lisatasud. Nende sisestamiseks avatakse tehingu tükeldamise redaktor. Kõik siin lisatud read kaasatakse laenumakse ajaplaani. Kui salvestad alltehingud, siis näitab teenustasude lehekülg põhisumma ja intressi makset, lisatasude kogusummat ja perioodilist kogumakset.

Kontonõustaja

&kappname; loob sinu laenule planeeritud tehingu. Ajaplaani leheküljel saadki sisestada vajalikud üksikasjad selle loomiseks.

Kõigepealt sisesta kategooria, mille alla laen liigitatakse. Seejärel sisesta konto, millelt laenumakse sooritatakse.

Lehekülg näitab ka ajaplaani alusel määratud esimest maksepäeva.

Kontonõustaja

Lisaks võib &kappname; luua tehingu, mis näitab, kui palju saadi või maksti laenu loomisel.

Kui oled laenanud või laenu võtnud, vali konto, millelt või millele laenusumma maksti.

Kui oled laenanud raha auto ostmiseks, võid valida või luua varakonto, mis aitab hoida silma peal uue auto väärtusel.

Kui refinantseerid olemasolevat laenu, märgi ära kastike "Olemasoleva laenu refinantseerimine", vali laenukonto ning &kappname; loob ülekandetehingu olemasoleva laenu tasumiseks.

Kui sa ei soovi tasaarvestustehingut luua, märgi ära kastike "Tasaarvestustehingut ei looda".

### Ülemkonto

Ülemkonto Kontonõustaja

See on uue konto loomise eelviimane samm. Siin näeb kontode puud. Selles puus on sõltuvalt loodava konto tüübist kas vara- või kohustiskontod.

Vali konto, mis peaks hõlmama sinu uut kontot. Kui sa ülemkontot ei vali, luuakse uus konto ise ülemkontona.

Praegu ei näidata ülemkonto lehekülge laenude puhul, sest neid ei saa allkontona luua. Samuti ei saa investeerimiskontod sisaldada ühtegi muud kontot, mistõttu neid puus ei näidata.

### Konto üksiksasjade ülevaatamine ja salvestamine

Ülevaatamine Kontonõustaja

See on uue konto loomise viimane samm. Siin näeb sisestatud teabe kokkuvõtet. Vaata see üle ja kui kõik on korras, klõpsa nupule Lõpeta. Vastasel juhul klõpsa nupule Tagasi ja tee vajalikud muudatused või klõpsa Loobu, millega uus konto jäetakse loomata.

MÄRKUS: praegu ei saa pärast konto loomist enam selle tüüpi ja vääringut muuta.

## Kontoide avamine ja vaatamine

Konto avamiseks pearaamatuvaates klõpsa kontolingile Kodus või klõpsa vaatevalijas ikoonile Pearaamatud ja vali konto vaate ülaosas asuvast rippmenüüst. Teine võimalus on kontode vaates teha topeltklõps kontonimel või teha paremklõps ja valida Ava pearaamat.

## Kontoteabe muutmine

Konkreetse konto muutmiseks tee sellel paremklõps ja vali Muuda kontot... või kui konto on pearaamatus avatud, vali Konto Muuda kontot.... Ilmub mitme kaardiga aken, milles kõigis saab näha ja muuta teatavat konto kohta käivat infot. Täpsemalt kõneleb neist üksikasjadest uue konto loomist käsitlev osa.

Konto muutmine Kontoteabe muutmine

## Üldine

Siin näeb konto üldist teavet ning saab muuta selle nime, algus- või avamispäeva ja veel mõningaid konto põhiseadistusi.

## Rahaasutus

Siin näeb ja saab muuta kontoga seonduvat rahaasutust ja kontonumbrit. Samuti saab siin luua uue rahaasutuse.

## Hierarhia

Siin saab muuta ülemkontot, valides kontohierarhiast uue.

## Piirangud

Seda kaarti näidatakse ainult vara- ja kohustiskontode korral. Kui kirjutada selle väljadele kogused, hoiatab &kappname;, kui konto bilanss läheneb neile väärtustele.

## Maksud

Siin saab märkida, kas tegu on käibemaksukontoga ja kas kaasata konto maksuaruannetesse.

## Internetiseadistused

Seda kaarti näeb ainult siis, kui konto on seotud võrgukontoga. Sel on kolm alamkaarti.

- Konto üksikasjad: see näitab võrguühenduse olekut, panka/maaklerit ja kontonumbrit ning võimaldab salvestada või muuta võrgukonto parooli.

- OFX üksikasjad: siin saab täpsustada mõningaid üksikasju, mida &kappname; kasutab, kui loob rahaasutusega OFX-ühenduse. See peaks olema vajalik ainult siis, kui saad tõrkeid võrgukonto häälestamise ajal või ka siis, kui rahaasutus muudab enda OFX-serveri tarkvara.

- Impordi üksikasjad: siin saab &kappname;le teada anda, millist kuupäeva tarvitada importimisel alguskuupäevana. Lisaks saab alates versioonist 4.6 valida, kas maksesaaja nime aluseks tuleb imporditud tehingu korral võtta väli PAYEEID, NAME või MEMO.

## Kontode kustutamine

Konto kustutamiseks kõrvalda kõigepealt pearaamatus kõik selle konto tehingud. Seejärel otsi kontovaates konto üles, tee sellel paremklõps ja vali kontekstimenüüst Kustuta konto...

Kui sul ei õnnestu kustutada kontot, millel ei paista enam olevat ühtegi tehingut, kontrolli oma filtreid. Vaata dialoogi Seadistused &kappname; seadistamine Üldine Filter . Kustuta kõik filtrid. Määra alguspäevaks näiteks 1.1.1900.

Pearaamatus võib olla tehinguid, mida ei näidata, kui oled näiteks kogemata kirjutanud vale aasta, nii et see kirje jääb väljapoole &kappname; avamiskuupäeva. See on sel juhul pearaamatu lehekülje kõrval näha ülejääva summana.